Müroslav Skorük

Hiel ‚Müroslav Müqaylovüc Skorük’ (Lukrayänapüko: ‚Мирослав Михайлович Скорик’) (pemotöl tü 1938 yulul, d. 13id in ‚Lviv’, edeadöl tü 2020 yunul, d. 1id in ‚Küyiv’) äbinom noatädan ä musigavan Lukrayänik.

 Lifajenäd. 
El ‚Skorük’ pämotom in zif: ‚Lviv’ (ettimo in Polän e pänemöl: ‚Lwów’; nutimo in Vesüda⸗Lukrayän). In zif at ägetom musigalärnodis balid oka pö musigajul. Ün yel: 1947 ‹ päxilom kobü pals okik lü Sibirän, leigoäs täläktans Lukrayänik mödik. Pas pos deadam hiela ‚Stalin’ päkoedos famüle gevegön ini Lukrayän. Dü yels: 1955–1960 ‹ ästudom noatädavi pö musigakadäm tö ‚Lviv’, ko söls: ‚Stanislav Lyudkevüc’, ‚Roman Simovüc’ ed ‚Adam Soltüs’. ün yels: 1960–1963 ‹ äfövom studi ko hiel ‚Dmitriy Kabalevskiy’ pö musigakadäm di ‚Caykovskiy’ in ‚Moskva’.

Posä igredätükom ün 1963, el ‚Skorük’ balido ätidom musigateori e noatädavi pö musigakadäm tö ‚Lviv’, e de 1966 pö musigakadäm tö ‚Küyiv’. Ün 1971 ävedom spikädan, ün 1985 profäsoran. Bevü studans vönädik oma binons noatädans benosekik mödik, as sam: ‚Yävhän Stankovüc’, ‚Ivan Karabüc’ ed ‚Osvaldas Balakauskas’. Ün 1968 ävedom i sekretan Balatama noatädanas Lukrayänik, de 1988 äcifom i dilädi tö ‚Lviv’ klubäda at. De 2006 jü 2010 äbinom kepresidan balatama netik noatädanas Lukrayäna kobü hiel ‚Yävhän Stankovüc’. Ün prilul yela: 2011 ‹ ävedom cif lekanik lopöpa tö ‚Küyiv’, kö ävobom jü yel 2016. Ädeadom tö 2020, d. 1id yunula in ‚Küyiv’.

Ägaenom premis mödik, b.v. premi prästigik di ‚Taras Jävcänko’ (ün 1987) äsi tituli: „Pöpalekanan Lukrayäna” (ün 1988). Ün 2021, pos deadam ela ‚Skorük’, presidal Lukrayäna: hiel ‚Volodümür Selänsküy’, ägevom ome tituli: „Konäd netik”.‚Про нагородження відзнакою Президента України "Національна легенда України"’, 2021, d. 21id gustula.

Vobotem musigik ela ‚Skorük’ binon plödakösömiko vielik: änoatädom lopis, baoletis, rekviemi, konsärti pro musigalef sümfonik („Konsärt karpatik”), konsärtis pro balümipläyans e musigalef (pianodakonsärtis kil, viälakonsärtis zül, colakonsärtis bal), vobis pro musigalefs votik, pianod e lidis. Äbevobom i vobis se paset musigik Lukrayäna ed äjafom musigi pro filmots mö foldegs. Änoatädom id eli ‚jazz’ e pöpamusigi. Stül omik binon leigüpo nutimik, notodik e plediälik. Musig ela ‚Skorük’ süstegon dibätiko in pöpakonäd, ab peflunon i fa musig salulik, musig pöpätik ed el ‚jazz’. Vobotem omik peplösenon love vol lölik.

Plä noatädan el ‚Skorük’ ăbinom i musigavan lelogädik.

 Vobotem. 
 1959 — Sirkül: ‚В Карпатах’ [In Karpats] pro pianod
 1960 — ‚Вальс’ [Valt] pro musigalef sümfonik
 1960 — Kantat: ‚Весна’ [Florüp] pro balümans, kor e musigalef sümfonik, su vödems hiela ‚Ivan Franko’
 1961 — ‚Варіації’ [Sotüls] pro pianod
 1961 — ‚Сюїта’ [Noatedasökaleod] pro cemamusigalef
 1962 — Romansads fol su vödems hiela ‚Taras Jävcänko’ (pro vög e pianod, pebevobon i pro vög e musigalef)
 1962 — ‚Рондо’ [Rondod] pro pianod
 1962 — ‚Коломийка’ pro pianod
 1963 — Poedot sümfonik: ‚Сильніше смерті’ [Nämikum ka dead] pro musigalef sümfonik
 1963 — Sonat 1id pro viäl e pianod
 1964 — ‚Блюз’ [‚Blues’]
 1964 — ‚Бурлеска’ [‚Burlesque’] pro pianod
 1964 — Kantat: ‚Людина’ [Men] pro balümans, kor e musigalef sümfonik, su vödems hiela ‚E. Meželaitis’
 1965 — ‚Гуцульський триптих’ [Danütasökaleod huculik] pro musigalef sümfonik
 1966 — Noatedasikrül ‚З дитячого альбома’ [Se cilalabun] pro pianod
 1966 — Partit 1id pro stinamusigalef
 1967 — Baolet: ‚Каменярі’ [‚Kamenyari’]
 1969 — ‚Речитатив і рондо’ [Resitüm e rondod] pro viăl, col e pianod
 1969 — Konsärt 1id pro viäl e musigalef 
 1970 — Partit 2id pro cemamusigalef
 1969 — Fredadramat musigik: ‚0:0 на нашу користь’ [0:0 pro obs]
 1972 — Konsärt ‚Карпатський’ [Karpatik] pro musigalef sümfonik gretik
 1973 — Magäls kil se ‚Львівська табулатура’ tumyela 16id (bevobot pro cemamusigalef)
 1973 — Teatamusig: ‚Камінний господар’ [Lotidan stonik] (vödems jiela ‚Läsya Ukrayinka’)
 1974 — ‚Три українські весільні пісні’ [Matedalieds Lukrayänik kil] pro vög e musigalef sümfonik
 1974 — Partit 3id pro stinamusigalef
 1974 — Partit 4id pro musigalef sümfonik
 1975 — Partit 5id pro pianod
 1977 — Lop: ‚На русалчин Великдень" [Pö pasat särenas] hiela ‚Mükola Leontovüc’ (redakam e musigömam)
 1977 — Konsärt 1id pro pianod e musigalef ‚Юнацький’ [Yunöfik]
 1978 — Musigakonot pro cils: „Lids ela ‚Harleken’”
 1979 — ‚Toccata’, pro pianod
 1982 — Konsärt 2id pro pianod e musigalef 
 1982 — ‚Мелодія’ [Melod] "Melodie" pro flut e pianod; pebevoböl pro viäl e pianod, ä pro viäl e musigalef
 1983 — Konsärt pro col e musigalef
 1988 — Preluds e fugs mäl pro pianod
 1990 — Konsärt 2id pro viäl e musigalef 
 1993 — Sonat 2id pro viäl e pianod
 1993 — „1933” pro musigalef sümfonik
 1993 — ‚Диптих’ [‚Diptihon’] pro cemamusigalef
 1994 — Sonat pro col e pianod: ‚A-RI-A’
 1994 — ‚Спогад про Батьківщину’ [Memots dö lomän] pro musigalef sümfonik
 1995 — Konsärt 3id pro pianod e musigalef 
 1995 — Danüds kil pro pianods tel
 1996 — Partit 6id pro stinafolüm
 1997 — Labunabled pro pianod; bevobot pro stinamusigalef
 1998 — Partit 7id pro blatalulüm
 1999 — Konsärt lanöfik: ‚Реквієм’ [Rekviem]
 2001 — Lop: ‚Мойсей’ [‚Moysäy’], su vödems hiela ‚Ivan Franko’
 2001 — Konsärt 3id pro viäl e musigalef 
 2001 — Danüd Spanyänik pro cemamusigalef
 2002 — Konsärt 4id pro viäl e musigalef 
 2003 — Psams kil
 2003 — Poedot-kantat ‚Гамалія’ [Hamaliya] (vödem: ‚Taras Jävcänko’)
 2004 — Konsärt 5id pro viäl e musigalef 
 2004 — ‚Карпатська рапсодія’ [Kobostukot Karpatik] pro viäl e pianod
 2005 — ‚Літургія святого Йоана Золотоустого’ [Litur saludana: ‚Yoan Hrüsostomos’]
 2006 — Baolet: ‚Повернення Баттерфляй’ [Geköm jiela ‚Butterfly’] (‚Skorük’ – ‚Puccini’)
 2009 — Konsärt 6id pro viäl e musigalef 
 2011 — Konsärt 7id pro viäl e musigalef 
 2011 — Konsärt 8id pro viäl e musigalef ‚Allusion to Chopin’
 2014 — Konsärt 9id pro viäl e musigalef 
 2019 — Konsärt 10id pro viäl e musigalef
  ‚24 каприси Паганіні’ 

El ‚Skorük’ änoatom i musigi pro filmots plu foldag, bevü votiks:

 1964 — ‚Тіні забутих предків’ [Jads büröletanas peglömöls]
 1967 — ‚Як козаки куліш варили’ [Kikido kosaks äkvisinons eli ‚kulij’]
 1971 — ‚Жива вода’ [Vat lifik]
 1972 — ‚За твою долю’ [Pro fät olik]
 1974 — ‚Гуси-лебеді летять’ [Gans e svans flitons]
 1974 — ‚Особисте життя’ [Lif pösodik]
 1979 — ‚Гришкові книжки’ [Buks ela ‚Hrüjka’]
 1981 — ‚Високий перевал’ [Belaloveveg geilik]
 1991 — ‚Нам дзвони не грали, коли ми вмирали’ [Kloks nonik päpledons pro obs, ven ädeadobs]
 1994 — ‚Царівна’ [Daut zara]
 2007 — ‚Лис Микита’ [Renar: ‚Müküta’]
 2019 — ‚Тарас. Повернення’ [Hiel ‚Taras’. Gevegam]

 Noets. 

 Yums plödik. 
 ‚Скорик Мирослав Михайлович’ (13.07.1938 – 01.06.2020) su resodatoped: ‚Герої України’.
 ‚Скорик Мирослав Михайлович’ pö resodatoped: ‚Composers Ukraine’.
 Myroslav Skoryk pö: ‚dumamusic.com’.
 Lifajenäd. (in Linglänapük)
 Lifajenäd. in Lukrayänapük

Klad:Noatädans Lukrayänik
Klad:Moteds ün 1938
Klad:Deadams ün 2020